ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องหลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้าพ.ศ. ๒๕๖๐[๑] โดยที่เป็นการสมควรกำหนดหลักเกณฑ์วิธีการและเงื่อนไขการจัดทำรายงานการบัญชีและการเงินสำหรับการไฟฟ้าเพื่อให้การจัดทำและส่งข้อมูลเกี่ยวกับการบัญชีและการเงินของการไฟฟ้าฝ่ายผลิตแห่งประเทศไทยการไฟฟ้านครหลวง และการไฟฟ้าส่วนภูมิภาคซึ่งอยู่ภายใต้การกำกับอัตราค่าบริการของคณะกรรมการกำกับกิจการพลังงาน ได้มาตรฐานมีความโปร่งใส และสะท้อนต้นทุนที่แท้จริงของการประกอบกิจการ เพื่อประโยชน์ในการกำกับอัตราค่าไฟฟ้าของประเทศอาศัยอำนาจตามความในมาตรา ๖๓ แห่งพระราชบัญญัติการประกอบกิจการพลังงานพ.ศ. ๒๕๕๐ ประกอบกับมติคณะกรรมการกำกับกิจการพลังงาน ในการประชุมครั้งที่ ๕๑/๒๕๖๐ (ครั้งที่ ๔๙๓) เมื่อวันที่ ๘ พฤศจิกายน พ.ศ. ๒๕๖๐คณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกำกับกิจการพลังงาน เรื่อง หลักเกณฑ์ วิธีการและเงื่อนไขการจัดทำรายงานการบัญชีและการเงินสำหรับการไฟฟ้า พ.ศ. ๒๕๖๐ข้อ ๒ ประกาศนี้ให้ใช้บังคับตั้งแต่วันที่๑ มกราคม ๒๕๖๑ เป็นต้นไปข้อ ๓ ในประกาศนี้ผู้มีหน้าที่ หมายความว่าการไฟฟ้าฝ่ายผลิตแห่งประเทศไทย การไฟฟ้านครหลวงและการไฟฟ้าส่วนภูมิภาคในฐานะเป็นผู้รับใบอนุญาตประกอบกิจการไฟฟ้าที่อยู่ภายใต้การกำกับอัตราค่าบริการของคณะกรรมการกำกับกิจการพลังงานตามพระราชบัญญัติการประกอบกิจการพลังงาน พ.ศ. ๒๕๕๐ซึ่งมีหน้าที่จัดทำรายงานการบัญชีและการเงินตามประกาศนี้ธุรกิจที่อยู่ภายใต้การกำกับกิจการพลังงาน หมายความว่า การดำเนินธุรกิจประกอบกิจการไฟฟ้าและเป็นกิจการที่อยู่ภายใต้การกำกับอัตราค่าบริการของคณะกรรมการกำกับกิจการพลังงานธุรกิจอื่น หมายความว่า การดำเนินธุรกิจอื่นนอกเหนือไปจากการดำเนินธุรกิจที่อยู่ภายใต้การกำกับกิจการพลังงานหรือมีลักษณะเป็นธุรกิจที่สามารถแข่งขันกับธุรกิจภายนอกได้กกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานข้อ ๔ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้ข้อ ๕ การจัดทำรายงานการบัญชีและการเงินตามประกาศนี้ให้เริ่มใช้ตั้งแต่ปีบัญชี ๒๕๖๑ เป็นต้นไปหมวด ๑การจัดทำรายงานการบัญชีและการเงิน ข้อ ๖ ให้ผู้มีหน้าที่จัดทำรายงานการบัญชีและการเงินตามหลักเกณฑ์ดังต่อไปนี้(๑) ให้นำงบการเงินเฉพาะกิจการสำหรับรอบระยะเวลา ๖เดือนที่ผ่านการสอบทานจากผู้สอบบัญชีรับอนุญาตและงบการเงินเฉพาะกิจการประจำรอบปีบัญชีที่ผ่านการตรวจสอบจากผู้สอบบัญชีรับอนุญาตแต่ไม่ให้รวมรายการทางบัญชีที่เกิดจากสัญญาเช่าการเงิน (Financial Lease) จากสัญญาซื้อขายไฟฟ้ามาใช้เป็นข้อมูลในการจัดทำรายงานการบัญชีและการเงินโดยแยกระหว่างธุรกิจที่อยู่ภายใต้การกำกับกิจการพลังงาน และธุรกิจอื่น(๒) ให้แยกรายงานการบัญชีและการเงินของธุรกิจที่อยู่ภายใต้การกำกับกิจการพลังงานตามประเภทใบอนุญาตประกอบกิจการไฟฟ้าตามประกาศคณะกรรมการกำกับกิจการพลังงาน เรื่องการกำหนดประเภทและอายุใบอนุญาตการประกอบกิจการพลังงาน พ.ศ. ๒๕๕๑รายงานการบัญชีและการเงินดังกล่าว ต้องประกอบไปด้วยรายละเอียดดังต่อไปนี้(ก) งบกำไรขาดทุนเบ็ดเสร็จให้แยกตามประเภทใบอนุญาตประกอบกิจการไฟฟ้าตามแบบที่กำหนดไว้ในภาคผนวกแนบท้ายประกาศนี้(ข) งบแสดงฐานะทางการเงินให้แยกตามประเภทใบอนุญาตประกอบกิจการไฟฟ้าตามแบบที่กำหนดไว้ในภาคผนวกแนบท้ายประกาศนี้(ค) งบกระแสเงินสด ให้จัดทำเฉพาะธุรกิจที่อยู่ภายใต้การกำกับกิจการพลังงานโดยไม่ต้องแยกตามประเภทใบอนุญาตประกอบกิจการไฟฟ้าตามแบบที่กำหนดไว้ในภาคผนวกแนบท้ายประกาศนี้(ง) หมายเหตุประกอบรายงานการบัญชีและการเงินตามแบบที่กำหนดไว้ในภาคผนวกแนบท้ายประกาศนี้(จ) รายงานของผู้สอบบัญชีรับอนุญาต ให้จัดทำเฉพาะการนำส่งรายงานการบัญชีและการเงินประจำรอบปีบัญชีข้อ ๗ ให้ผู้มีหน้าที่จัดทำรายงานการบัญชีและการเงินโดยจัดสรรรายการบัญชีรายได้ ต้นทุน ค่าใช้จ่าย สินทรัพย์ หนี้สินและส่วนของเจ้าของ ระหว่างธุรกิจที่อยู่ภายใต้การกำกับกิจการพลังงาน ธุรกิจอื่นและระหว่างส่วนงานภายในของธุรกิจที่อยู่ภายใต้การกำกับกิจการพลังงาน ดังต่อไปนี้(๑)รายการบัญชีใดที่มีความสัมพันธ์โดยตรงกับธุรกิจที่อยู่ภายใต้การกำกับกิจการพลังงานธุรกิจอื่นและส่วนงานภายในของธุรกิจที่อยู่ภายใต้การกำกับกิจการพลังงานให้บันทึกเข้าธุรกิจหรือส่วนงานนั้นโดยตรง ไม่ต้องทำการปันส่วนใด ๆ(๒)รายการบัญชีใดที่ไม่มีความสัมพันธ์โดยตรงกับธุรกิจที่อยู่ภายใต้การกำกับกิจการพลังงานธุรกิจอื่นและส่วนงานภายในของธุรกิจที่อยู่ภายใต้การกำกับกิจการพลังงานให้ทำการปันส่วนรายการนั้นด้วยเกณฑ์ในการปันส่วนที่เหมาะสม โดยอยู่บนพื้นฐานตามหลักเหตุแห่งที่มาทั้งนี้ให้แสดงรายละเอียดการปันส่วนสำหรับแต่ละรายการ โดยให้แสดงจำนวนเงินวิธีการปันส่วนและเหตุผลในการเลือกใช้วิธีการดังกล่าวด้วยในกรณีที่มีการเปลี่ยนแปลงวิธีการปันส่วนรายได้ ต้นทุน ค่าใช้จ่ายสินทรัพย์ หนี้สินและส่วนของเจ้าของเมื่อเทียบกับรอบปีบัญชีก่อนหน้าให้ผู้มีหน้าที่แจ้งต่อสำนักงาน กกพ. เพื่อเสนอขอความเห็นชอบจาก กกพ.และให้รายงานการเปลี่ยนแปลงดังกล่าวไว้ในรายงานการบัญชีและการเงินด้วยการจัดสรรรายได้ต้นทุน ค่าใช้จ่าย สินทรัพย์ หนี้สิน และส่วนของเจ้าของให้กำหนดเป็นมาตรฐานเดียวกัน โดยกำหนดไว้ในคู่มือการจัดทำรายงานการบัญชีและการเงินสำหรับการไฟฟ้าที่กกพ. ให้ความเห็นชอบข้อ ๘ ให้ผู้มีหน้าที่จัดทำรายงานการบัญชีและการเงินโดยคิดค่าบริการระหว่างธุรกิจที่อยู่ภายใต้การกำกับกิจการพลังงาน ธุรกิจอื่นและระหว่างส่วนงานภายในของธุรกิจที่อยู่ภายใต้การกำกับกิจการพลังงานด้วยวิธีการกำหนดอัตราผลตอบแทนของเงินลงทุน (Return on Invested Capital - ROIC) ในระดับที่ไม่เกินต้นทุนเงินทุนถัวเฉลี่ยถ่วงน้ำหนัก(Weighted Cost of Capital WACC) โดยความเห็นชอบของ กกพ.ข้อ ๙ ให้ผู้มีหน้าที่แยกค่าใช้จ่ายในการใช้ทรัพย์สินบุคลากร หรือผลิตภัณฑ์พลอยได้ (By - Product) ของธุรกิจที่อยู่ภายใต้การกำกับกิจการพลังงานเพื่อประโยชน์ในการดำเนินธุรกิจอื่นตามต้นทุนที่เกิดขึ้นจริงในกรณีที่ไม่สามารถแยกค่าใช้จ่ายตามวรรคหนึ่งได้ให้ผู้มีหน้าที่จัดทำรายงานการบัญชีและการเงินโดยจัดสรรค่าใช้จ่ายตามวิธีการที่กำหนดไว้ในคู่มือการจัดทำรายงานการบัญชีและการเงินสำหรับการไฟฟ้าที่กกพ. ให้ความเห็นชอบหมวด ๒การนำส่งรายงานการบัญชีและการเงิน ข้อ ๑๐ ให้ผู้มีหน้าที่นำส่งรายงานการบัญชีและการเงินตามข้อ๖ ต่อสำนักงาน กกพ. ในรูปแบบเอกสารสิ่งพิมพ์และข้อมูลอิเล็กทรอนิกส์โดยนำส่งดังนี้(๑) รายงานการบัญชีและการเงินสำหรับรอบระยะเวลา ๖เดือนแรกของปีบัญชีให้นำส่งภายใน ๑๘๐ วัน นับแต่วันสิ้นสุดรอบระยะเวลา ๖เดือนแรกของปีบัญชี ทั้งนี้ให้แนบงบการเงินเฉพาะกิจการสำหรับรอบระยะเวลา ๖ เดือนที่ผ่านการสอบทานจากผู้สอบบัญชีรับอนุญาตมาพร้อมด้วย(๒)รายงานการบัญชีและการเงินประจำรอบปีบัญชีที่ผ่านการตรวจสอบโดยผู้สอบบัญชีรับอนุญาตให้นำส่งภายใน ๒๔๐ วัน นับแต่วันสิ้นสุดปีบัญชี ทั้งนี้ให้แนบงบการเงินเฉพาะกิจการประจำรอบปีบัญชีที่ผ่านการตรวจสอบจากผู้สอบบัญชีรับอนุญาตมาพร้อมด้วยการนำส่งรายงานการบัญชีและการเงินข้างต้น สำนักงาน กกพ.อาจเรียกให้ผู้มีหน้าที่นำส่งเอกสารหลักฐานหรือให้ข้อมูลเพิ่มเติมเพื่อแสดงความเชื่อมโยงระหว่างข้อมูลในระบบบัญชีกับข้อมูลที่แสดงในรายงานการบัญชีและการเงินหมวด ๓การตรวจสอบรายงานการบัญชีและการเงิน ข้อ ๑๑ เมื่อปรากฏว่ารายงานการบัญชีและการเงินไม่เป็นไปตามหลักเกณฑ์วิธีการ และเงื่อนไขที่ กกพ. กำหนด ซึ่งสำนักงาน กกพ.พิจารณาแล้วเห็นควรให้มีการแก้ไขปรับปรุงรายงานการบัญชีและการเงินให้เป็นไปตามหลักเกณฑ์ที่กำหนดไว้ในประกาศนี้ให้ผู้มีหน้าที่ดำเนินการแก้ไขปรับปรุงรายงานการบัญชีและการเงินดังกล่าวให้ถูกต้องและนำส่งรายงานการบัญชีและการเงินฉบับแก้ไขปรับปรุง ภายใน ๙๐ วันนับแต่วันแจ้งให้มีการปรับปรุงแก้ไขรายงานการบัญชีและการเงินหมวด ๔การเผยแพร่ข้อมูล ข้อ ๑๒ ให้สำนักงานกกพ. เก็บรักษาข้อมูลรายงานการบัญชีและการเงินและเอกสารอื่นใดที่เกี่ยวข้องที่ผู้มีหน้าที่ได้นำส่งไว้และใช้ข้อมูลเพื่อประโยชน์ในการปฏิบัติหน้าที่ตามอำนาจหน้าที่ของ กกพ. และสำนักงานกกพ. ทั้งนี้การเปิดเผยข้อมูลให้แก่บุคคลอื่นภายนอกสำนักงาน กกพ. จะกระทำมิได้ เว้นแต่ได้รับอนุญาตจากกกพ.ประกาศณ วันที่ 23 พฤศจิกายน พ.ศ. ๒๕๖๐พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. ภาคผนวกแนบท้ายประกาศคณะกรรมการกำกับกิจการพลังงาน เรื่องหลักเกณฑ์ วิธีการ และเงื่อนไขการจัดทำรายงานการบัญชีและการเงินสำหรับการไฟฟ้า พ.ศ.๒๕๖๐ รูปแบบรายงานการบัญชีและการเงิน (ก) (ง)(ดูข้อมูลจากภาพกฎหมาย)ปวันวิทย์/อัญชลี/จัดทำ๘ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๕ ง/หน้า ๒๙/๒๙ ธันวาคม ๒๕๖๐